Algav saade on valminud koostöös Joyce Meyer Teenistuse toetajatega
Roosade prillide kandmine paneb mõtlema, et kõik on korras.
Pane tähele, et ütlesin sõna "mõtlema".
Püsi kanalil, sest tänane õpetus aitab sul näha iseennast uuena.
IGAPÄEVAELU RÕÕMUD
Räägin täna kolmest suhtumisest, mille muutmiseks palume Jumala abi.
Kui palju on julgeid, kes söandavad vaadata iseennast?
Iseenda vaatamiseks on vaja julgust.
Teiste vigade vaatamiseks pole julgust vaja.
Läheb vaja suurt julgust, et olla iseendaga aus.
Hiljuti küsiti minult, mis on peamine võti,
mis on aidanud mul lahti saada kõigest sellest rämpsust,
mida tekitas lapsepõlves kogetud kuritarvitamine.
Minu hinges oli tõesti palju probleeme.
Tean, et see on olnud Jumal ja Jumala Sõna.
Vastasin talle ja ütlen ka sulle, sest see on oluline.
Tõeliseks võtmeks oli valmidus seista silmitsi iseendaga.
Piibel ütleb, et kui leiame tõe, siis tõde teeb meid vabaks.
Räägin suhtumistest, mis mul kunagi olid
ja millega Jumal hakkas tegelema ja eemaldama.
Väga oluline on olla aus iseendaga.
Me veedame liiga palju aega, et uurida kedagi teist.
Kuradi lõksuks on see, kui me ei tegele enda asjadega.
Ära kunagi karda vaadata ennast, et jõuda sinna, kuhu peaksid.
Kas keegi nõustub minuga?
Esimene suhtumine.
Vajadus olla märgatud, nähtav, austatud ja hinnatud.
Me kõik vajame, et meid hinnatakse.
Võime seda Jumalalt paluda ja Ta varustab meid sellega.
Kuid kui teed koguduses tööd vaid sellepärast, et olla hinnatud,
siis teed seda valedel põhjustel.
Selle eest ei ole tasu.
Tegutsemise motivatsiooniks peaks olema
soov teenida Jumalat ja soov anda teistele, mitte võtta.
Nii paljud inimesed tahavad olla teenistuses.
Kõik tahavad olla kasutatud Jumala poolt.
Usun siiralt, et teenistuse teema on tasakaalust välja läinud.
Paljud inimesed istuvad aastaid ja mõtlevad,
mis on nende teenistus? Samal ajal, kui teenistus on otse nina all.
Nad peavad vaid hakkama kedagi aitama.
Ma ei süüdista kedagi.
Tihti tahavad inimesed teenistuse nime all platvormi.
Nad tahavad inimeste ette minna ja olla imetletud ning nähtavad.
Väga raske on neid asju endale tunnistada.
Tõesti, läheb vaja julgust, et endaga silmitsi seista.
Asi pole süüdistamises.
Jumal ei näita muutust vajavaid valdkondi selleks,
et sa tunneksid ennast halvasti.
Asi pole üldse selles.
Kui sa aga ei saa teada tõde, siis tõde ei tee sind vabaks.
Piibel ütleb, et mõistame teiste juures samu asju hukka, mida ise teeme.
Miks on vaja seda teha? Teame, mida teised peaksid tegema.
Kui me ise ei tee, siis meil on alati selleks vabandused olemas.
Teisi vaatame läbi suurendusklaasi, ennast aga läbi roosade prillide.
Maailma kõige lihtsam asi on süüdistamine.
Lihtne on kedagi teist süüdistada.
"Kui sina ei käituks nii, siis ma ei oleks kogu aeg vihane."
Kui teised käituvad halvasti,
siis see ei anna sulle õigust olla kogu aeg vihane.
Piibel ütleb, et peame elama rahus, aga olema ka rahutegijad.
Peame silmad avama, sest kurat tahab, et vaataksime mujale.
Psalm 51:8
"Vaata, sul on hea meel tõest, mis asub südame põhjas."
Kui sa pole valmis enda kohta tõde teadma,
siis sa ka ei kasva Jumalas.
Jääd alatiseks samasse paika.
Käid ümber sama mäe.
Mõtled: "Tunnen ennast niigi halvasti.
Tulin siia, et end paremini tunda ja ma ei taha,
et sa tund aega mu peale karjud ja ütled, mis mul viga on."
Enesehaletsemine pole veel tõega silmitsi seismine.
Paljud teevad nii: "Ma pole piisavalt hea."
"Kui midagi läheb valesti, siis olen alati süüdi."
"Mul on suur suu ja ma ei tee asju õigesti."
Tegelikult ma ei seisnud millegagi silmitsi, vaid haletsesin ennast.
Nurisesin ja hädaldasin.
Lõppeks hakkasin ütlema: "Mul on halb suhtumine."
"Olen õnnetu, sest olen isekas."
Sel hetkel hakkasin muutuma.
Vaatate mind kõik selliselt!
Kui tahad teada, mil oli minu jaoks peamiseks asjaks siia jõudmiseks,
siis täna kuuled sellest.
Sul peab olema julgust, et lasta Pühal Vaimul
võtta sul käest kinni ja alustada sulle tõe näitamist.
Ära muretse selle pärast, mida kõik teised ümberringi teevad.
Kui seisad Jumala ees, siis Ta küsib sinu kohta.
Ta ei küsi minult Dave'i kohta.
Ta ei küsi minult naabri kohta.
Ta ei küsi minult laste kohta.
Annan Jumalale aru vaid enda kohta.
Tahan teha kõik, et olla see, kes Jumal tahab, et ma oleks.
Peame lahti saama suhtumisest,
mis tahab olla märgatud, nähtav ja imetletud.
Selle suhtumisega teeme küll häid asju, aga valedel põhjustel.
Jumal on südametetundja.
Jumalale meeldiks rohkem hea suhtumine ja halvem käitumine
kui inimene, kes käitub hästi, aga kelle süda on viletsam.
Kas kuulsid, mida ütlesin?
Ta pole huvitatud nendest, kes näevad väljast head välja.
Seest on aga kriitilised ja hukkamõistvad,
tehes kõike selleks, et nad oleksid nähtavad.
Mt 23:1-3: "Siis Jeesus kõneles rahvale ja oma jüngritele:
"Moosese asemele on istunud kirjatundjad ja variserid.
Kõike nüüd, mida nad iganes teile ütlevad, seda tehke ja pidage,
aga ärge tehke nende tegusid mööda,
sest nad räägivad küll, aga ise ei tee!"
Peame tegema kindlaks, et teeme ka ise seda, mida teistele räägime.
Ära karista lapsi valetamise pärast, kui käsid neil telefoni helisedes
kohe valetada: "Emmet pole kodus!"
"Nad seovad kokku ränki ja vaevukantavaid koormaid
ja panevad need inimeste õlgadele,
ise aga ei taha sõrmeotsagagi neid liigutada."
Religioossed inimesed annavad teistele hunniku asju teha,
kuid nad isegi ei palveta, et neil oleks jõudu neid asju teha.
Nad teevad tegusid, et olla märgatavad inimeste poolt.
Tean, et see on raske.
Pead endalt küsima: "Kuidas käitun, kui pean midagi lisa tegema
ja keegi isegi ei näe seda?"
Tihti arvame, et vajame tähelepanu.
Jumal hoiab seda tagasi, sest tahame seda valedel põhjustel.
Mäletan ühte naist kohaliku koguduse iganädalastelt koosolekutelt.
Sain teada, et too naine on haiget saanud,
kuna ma ei rääkinud temaga.
Ausalt öeldes, ma isegi ei näinud seda naist.
Ma ei olnud sihilikult ebaviisakas. Ma lihtsalt ei näinud teda.
Paar nädalat hiljem juhtus sama asi. Keegi teatas mulle sellest.
"Jumal, juhi mu tähelepanu sellele naisele. Näita mulle teda."
Jumal vastas: "Varjan teda sinu eest,
sest ta tahab su tähelepanu selleks, et end paremini tunda.
Ma ei taha, et ta ammutaks sellest oma väärtust,
vaid, et see tuleks sellest, kes ta minus on."
Nii tihti ei saa me, mida tahame ja siis oleme pahased.
Kui aga läheksime Jumalas sügavamale,
siis saaksime aru,
et Ta tahab teha meis tööd, mis on väga väärtuslik.
Kui kurb see oleks, kui meie õnn seisneks selles,
et kõik meile tähelepanu pööravad.
Mina olin varem selline. Olin kogu aeg haavatud.
Nüüd olen sellest vaba.
Pidin kõigest sellest läbi minema, millest räägin, et saada vabaks.
Tahtsin liiga palju olla nähtav ja seda valedel põhjustel.
Kuid see pole see, mida Jumal mulle tahab.
Võiksite nüüd üles ärgata!
Nad teevad tegusid, et olla nähtavad inimeste poolt.
Mt 23:23 "Häda teile, kirjatundjad ja variserid, te silmakirjatsejad,
et te maksate kümnist mündist ja tillist ja köömnest
ning jätate kõrvale kaalukama osa Seadusest.
Häda teile kirjatundjad ja variserid te silmakirjatsejad,
sest te puhastate karika ja liua väljastpoolt,
aga seest on need täis riisumist ja aplust! Sa sõge variser!
Puhasta enne karikas seestpoolt, et see ka väljast saaks puhtaks!
Häda teile kirjatundjad ja variserid te silmakirjatsejad,
sest te sarnanete lubjatud haudadega,
mis väljastpoolt paistavad küll nägusad,
aga seestpoolt on täis surnuluid ja kõiksugust roisku!
Nõnda paistate ka teie inimestele õigetena,
aga seestpoolt olete täis silmakirjatsemist ja ülekohut."
Võid panna end kenasti riidesse ja minna kirikusse,
aga see ei räägi midagi sellest, mis toimub sinu sees.
Võid vaadata kedagi ja öelda: "Tänu Jumalale, õde!"
Samas mõtled: "Loodan, et ta ei viibi kaua, ma ei talu teda üldse."
See on silmakirjalikkus.
Mäletan, kui panime abikaasaga pühapäeviti kenasti riidesse.
Temal oli ülikond ja minul kleit. Kõik sobis kokku.
Lapsed olid ka kenasti riides. Juuksed kõik kammitud.
Kõik pidid omavahel sobima. Soengud kenad.
Igal pühapäevahommikul ajas kurat meid tülli.
Kogu tee kirikusse vaidlesime. Karjusime üksteise peale.
Kohe aga, kui jõudsime kirikuni, oli: "Kiitus Issandale!"
"Au Jumalale!" "Tänu Jeesus!"
"Õnnistatud oleme tulles ja õnnistatud oleme minnes."
"Jah, kurat on minu jalge all."
Istusime esireas. Pidime muljet avaldama, sest olime juhatuses.
Meie istmetel olid nimed peal. Keegi ei tohtinud sinna istuda.
Lõppeks sain parkimiskoha ka oma nimega. See oli ikka väga suur asi.
Hämmastav, kui palju võib see tühisus sulle tähendada.
Sa saad aru alles, kui Jumal sekkub. Siis laguneb su maailm koost.
Kui vajad väärtuse tunnetamiseks positsiooni,
siis peitub su väärtus selles, mida sa teed.
Pead rohkem teada saama, kes oled Kristuses.
Kui ma ühel päeval ei tee enam seda, mida hetkel teen,
siis kindlasti keegi ütleb mulle: "Kas olite kunagi Joyce Meyer?"
Lugesin seda Joan Crawfordi kohta. Kui ta oli pensionil, keegi küsis:
"Kas teie olite Joan Crawford?" Kes ta siis teie arvates nüüd on?
Olen rohkemat kui vaid rääkiv pea.
Olen rohkem kui mingi televiisori tegelane või autor. Olen isik.
Olen ikka sama isik, isegi kui ma ei tee enam samu asju.
Jumal armastab mind sama palju edasi.
Sa pead seda teadma.
Asjad me eludes muutuvad alati. Asjad tulevad hooajati.
Ühel hetkel teed ühte asja ja siis enam ei tee.
Siis teed midagi muud.
Võib-olla on järgmine asi isegi vägevam, mida teed.
Võib-olla vastupidi. Me ei tohiks sellest hoolida.
Peame lõpetama väärtuse ammutamise sellest, mida teeme.
Sellest, milline on platvorm, keda tunneme, mida kanname.
Kas arvad, et olin Jumalale meelepärane,
kui panin end kenasti riidesse ja teesklesin, et kõik on hästi?
Vaidlesin abikaasaga kogu tee kirikusse.
Kui kirikust tagasi tulime, algas kõik uuesti.
Ära ütle, et sa pole sama teinud!
Mõni teist istub kellegi kõrval, kellega vaidlesid kogu tee siia.
Ja sa plaanid edasi vaielda, kui tagasi lähete.
Praegu näed küll välja väga vaimulik.
Mäletan ennast esireas laulmas: "Alistan kõik Sulle".
Mõtlesin seda, mida laulsin. Me elame kaksikelu.
Väljast võime paista hoopis midagi muud
kui see, mis meie sees toimub. Püüan sind sellest üles äratada.
Jumal näeb sisse. Ta kuuleb seesmist.
Ta kuuleb mõtteid ja suhtumisi, mida teiste eest peidame.
Jumal hindab meid selle järgi.
Lõpeta teistele mulje avaldamine ja õpi elama ainult ühe ligioluga.
Kui sa pole veel julgenud endasse vaadata,
siis sa pole veel midagi ületamatut teinud.
Palu, et Jumal hakkaks selle valdkonnaga tegelema.
Kui rääkida rõõmust ja rahust, siis need ei olene olukordadest.
Kui nii arvad, tahad saada rohkem raha, et olla õnnelik.
Ostaksid rohkem asju juurde, mida hooldada. See ei tee sind õnnelikuks.
Mõtled, et kui sul oleks koduabiline, siis oleksid õnnelik.
Sulle aga ei meeldiks tema iseloom. Asjad ei tee meid õnnelikuks.
Õnnelikuks teeb see, kui sinu sisemus on õige.
Ja kui on, siis keegi ei saa su rõõmu röövida.
Mäletan seda, kui hakkasin Jumala Sõna uurima.
1976 aastal, kui Püha Vaim mind puudutas.
See oli üks kirjakoht, millega Jumal hakkas tegelema.
See räägib motiividest.
Olen rõõmus, et Jumal käsitles neid teemasid.
Kui need asjad pole me elus paigas, siis pole ka arengut.
1. Kr 3:10: "Mulle antud Jumala armu järgi olen ma kui tark hooneehitaja
rajanud aluse, aga teine ehitab sellele.
Igaüks vaadaku siis, kuidas ta ehitab!
Jah, teist alust ei saa keegi rajada selle kõrvale,
mis on juba olemas - see on Jeesus Kristus.
Kas keegi ehitab sellele alusele hoone kullast, hõbedast,
kalliskividest, puudest, heintest või õlgedest -
kord saab igaühe töö avalikuks.
Issanda päev teeb selle teatavaks, sest see ilmub tules,
ja tuli katsub läbi igaühe töö, missugune see on.
Kui kellegi töö, mis ta on ehitanud,
jääb püsima, siis ta saab palga.
Kui kellegi töö põleb ära, siis ta saab kahju,
aga ta ise päästetakse otsekui läbi tule."
Mida see tähendab?
Võin kogu oma elu püüda avaldada muljet inimestele.
Võin kogu aja kulutada sellele, et teha häid tegusid.
Ühel päeval aga pannakse kõik need teod proovile.
Teod, mis on tehtud puhaste motiividega, jäävad püsima.
Jeesus on see tuli, kes uurib meie elud läbi.
See ei tähenda, et me ei lähe taevasse.
Aga me kaotame tasu nende tegude eest.
Silmakirjalikud, variserilikud inimesed kurnavad ennast,
et avaldada inimestele muljet.
Meie aeg siin maa peal on väga lühike võrreldes igavikuga.
Ühel hetkel seisame Jumala ees ja Ta ei küsi ainult seda,
mida tegime, vaid Ta uurib ka seda, miks mingit asja tegime.
Mul oli sugulane, kes jutlustas ja siiralt uskus,
et naised ei tohi pükse kanda
ja et kael peab kindlalt riidega kaetud olema.
Abikaasa tegi märkuse, et kui ta näeb kunagi naist pükstes,
siis teab, et see naine on tagasilangenud.
Pükste kandmise pärast?
Oluline polnud see, kui palju ta Jumalat armastab,
kui paljudele on tunnistuseks ja kui paljud kirikusse tulevad.
Mees teadis, et kui ta näeb naist pükstes,
oli asjaga kõik. Naine ei saa taevasse.
Koolis pidime tantsima, kuid meil ei lubatud seda teha.
Saime vabastuse, sest tantsimine oli patt.
Meie üle tehti nalja ja narriti.
Ma ei tahtnud enam kellelegi öelda, et käin kirikus.
Nüüd on kõik teistmoodi.
Pole enam seda religioossust, millega üles kasvasime.
Jumal on rohkem huvitatud sellest, mis toimub me sees, me südames.
See on imeline. Ma ei karda enam hullumoodi Jumalat.
Eneseõigus ja religioosne suhtumine
muudavad meid teiste suhtes hukkamõistvateks ja kriitilisteks.
Peame nägema enda vigu.
See aitab meil teiste suhtes olla rohkem halastavamad.
Ärgem keskendugem sellele, et olla religioosne inimene,
vaid olgu meil tõeline suhe Jumalaga.
Õppigem Jumala halastust, lahkust ja seda,
kuidas Tema tahab, et inimesi kohtleksime.
Tahan, et läbi suhte Jumalaga
saavad ka teised tulla Kristuse juurde.
Pakun õpetust "Religioon või suhe".
Kasutame sõna religioon igal juhul.
Inimesed küsivad: "Millisest religioonist oled?"
Vaevalt Jeesus küsib tagasi tulles: "Mis religiooni oled?"
Usun, et Ta küsib: "Kas tundsid mind?"
"Kas usaldasid mind?"
Olenemata kogudusest, kus oleme, peab see juhtima meid
sügavamasse suhtesse Jumalaga.
Pakume 4-tunnilist õpetust.
Saatesse on tulemas imeline külaline Andy Stanley.
Ta on samal teemal rääkimas.
Pakume tema õpetust "Judgment Call".
Usun, et saad teemast rohkem teada.
See ei tähenda, et me ei peaks millegi üle kohut mõistma.
Piibel isegi ütleb, et peame teatud asjad hukka mõistma.
Kui sul on eneseõigust täis suhtumine ja sa arvad,
et sinuga on kõik korras, siis vaatad ülevalt alla.
Sulle näib siis, et kõik on sulle midagi võlgu.
Asi pole üldse meis, vaid Jumalas.
Las Tema voolab meist läbi, et oleksime teistele õnnistuseks.
Tea, et hoolime sinust. Mõtlen seda siiralt.
Tahan, et sul oleks suhtes Jumalaga parim elu.
Palun saa osa nendest materjalidest,
et võiksid õppida ja kasvada, käies koos Jumalaga.
Jumal õnnistagu sind!
Inimesed on ajakirja saabumise päeval elevil.
Telli ka endale ajakiri "Igapäevaelu rõõmud".
Kas mainisin, et see on tasuta? Jah, see on tasuta!
Isegi väga hulludes olukordades, siin Haitil võime kogeda lootust.
Sina võid olla siin Jumala esindaja.
Läbi "Lootuse Käsi" teenistuse toetamise saad olla osaline.
Ühine meiega, kui oleme tegemas muutusi.
Täna kutsume sind üles toetama "Lootuse Käsi" teenistust.
Sinu and toob reaalseid muutusi inimeste eludesse.
Ükski and pole liiga väike ega liiga suur.
Helista või külasta meie kodulehekülge.
Tee annetus, mille abil muutub inimeste elusuund,
kellega sa ei pruugi kunagi kohtuda.
Nende elud pole enam kunagi endised.
Tähendad me teenistuse jaoks väga palju. Me hindame sind.
Täname sõpru ja toetajaid,
kes teevad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame rahvastele evangeeliumi.
Palun võta meiega ühendust ja külasta me kodulehekülge.
Anna teada oma palvesoovid ja tutvu meie materjalidega
ning koosolekute graafikutega.
Ühine toetajatega, et saaksime Kristuse armastust jagada.
Tõlge: Anne-Ly Roos
Eelnev saade valmis koostöös Joyce Meyer Teenistuse toetajatega.